Første stop var en tandlægeklinik i Sæby lidt før klokken 2 i nat. Her blev en række skuffer og skabe rodet igennem. Politiet har endnu ingen opgørelse over, hvad der er stjålet. En time senere er tyve på spil i lægehuset på Strandvej i Strandby. Her slipper tyvene væk med nogle et ukendt beløb i kontanter. Klokken 03.35 er lægehuset på Smutten i Hjørring udsat for tyveri. Her er politiet også overbeviste om, at tyvene har været ude efter kontanter - og kun 20 minutter senere bliver tandlægeklinikken i Brinck Seidelinsgade i nærheden af den gamle politistation også besøgt at tyveknægte. - Vi formoder at det er de samme tyve, som har været på spil, men vi har ingenting at gå efter endnu, siger Vagtchef Poul Batsberg.
4 læge- og tandlægeklinikker i Vendsyssel havde i nat besøg af tyve på jagt efter kontanter.